Document ID: /fineweb-2-swissfilter-quality_10-filterrobots/filtered/02696.jsonl.gz/97

Қорақалпоғистонда ўрганиш ишлари давом этмоқда
Konsullik va viza masalalari bo’yicha O’zbekiston Respublikasining Berlindagi Elchixonasiga murojaat qilishingizni so’raymiz:
Perleberger Str. 62, 10559 Berlin
Tel.: +49 30 394 098 30/80
Fax: +49 30 394 098 62
<email-pii>
O’zbekiston TIV ishonch telefoni:
+998 71 233 28 28
Қорақалпоғистон Республикасида 2022 йил июль ойи бошида юз берган ҳолатлар ва воқеаларни ўрганиш бўйича Комиссия аъзолари ўрганиш ишларини давом эттирмоқда.
Комиссия олдига қўйилган вазифалар ижросини бажариши учун гуруҳларга бўлинган ҳолда ўрганишлар олиб бормоқда.
Ҳар бир гуруҳ фаолиятида шаффофликни таъминлаш мақсадида амалга оширилаётган ишлар ҳужжатлаштирилмоқда. Шу жумладан, улар аудио, фото ва видео воситалари ёрдамида қайд этилмоқда.
Комиссия аъзолари дастлаб Республика шошилинч тиббий ёрдам илмий маркази Қорақалпоғистон Республикаси филиали, Марказий шифохонада даволанаётган беморлар билан суҳбатлашиб, юз берган воқеаларда инсон ҳуқуқлари, эркинликлари ҳамда қонуний манфаатлари билан боғлиқ ҳолатларни ўрганди.
Шунингдек, Шимоли-ғарбий ҳарбий округининг ҳарбий госпитали ва Қорақалпоғистон Республикаси Ички ишлар вазирлигининг ҳарбий госпиталида даволанаётган ҳарбий хизматчилар, ички ишлар идоралари ходимлари билан мулоқотлар қилинди. Суҳбат давомида намойишчилар ва ҳарбий хизматчилар хатти-ҳаракатлари ўрганилди.
Бундан ташқари, комиссия аъзолари Қорақалпоғистон Республикаси суд тиббий экспертиза марказига ташриф буюриб, воқеалар билан боғлиқ барча керакли материаллар билан танишдилар.
Комиссия аъзоларининг ўрганишлари давом этмоқда.
Ўзбекистон Республикаси
Олий Мажлиси Сенатининг
Ахборот хизмати